
Svaka od ovih knjiga stoji 1 dinar 


Milosna devetnica 
Sv. Franje Ksaverskoga 

Premnoge su i velike mi- 
losti, goleme blagodati za 
tijelo i za dušu, što ih 
je po svojoj devetnici do- 
sad udijelio, a jednako ih 
još dijeli sv. Franjo Ksa- 
verski. 

Mali časoslov u čast 
Presv. Srcu Isusovu 

Ova će knjižica poslužiti 
svakomu štovatelju presv. 
Srca Isusova da što bolje 
upozna pobožnost prvoga 
petka. 

Sveti Alojzije 

Treće izdanje ovog male- 
nog molitvenika za djecu 
popunjeno je sa latinskom 
ministracijom kod sv. Mise 
te ostalim Misnim, ispo- 
vjednim, pričesnim i dru- 
gim raznim molitvama. 

Katolički mladić 

Katolički muž 

Ova će lijepa knjižica do- 
bro doći svakome a osobi- 
to katoličkim mladićima. 
Stoga preporučamo da si 
odmah nabave uz ovako 
neznatnu cijenu ovu knji- 
žicu. 


Križni put 

Sa jako lijepim i ukusnim 
slikama te sa pristupnom i 
završnom molitvom. Sva- 
kome će lijepo poslužiti 
kod obavljanja pobožnosti 
križnoga puta. 

Kratka uputa u Marijinu 
Kongregaciju 

osobito za one koji žele 
osnovati ili stupiti u Ma- 
rijinu Kongregaciju. 

Blaženi Klaudije 

de la Kolombjer 

»Vjerni i potpuni prijatelj 
Isusov« apostol presvetog 
Srca Isusova. Tko se želi 
upoznati sa ovim velikim 
štovateljem presv. Srca 
Isusova neka pročita ovu 
knjižicu urešenu lijepim 
slikama. 

OPASKA. — Kod naruča- 
ba treba novac unaprijed 
poslati u gotovom ili u 
markama. Za poštarinu 
nadodaj 50 p. po komadu. 
Tko naruči sve navedene 
knjižice, njemu je poštari- 
na badava. — Sve gore 
navedene knjižice naručuju 
se kod Uprave Glasnika 
Srca Isusova Zagreb I. 147. 


ŽIVOT 

NAKLADA 

SVETOME JOSIPU 

Uči nas moliti , uči poslovati , 

S Isusom , Marijom uvijek drugovati , 
Varavih sviju taština se kloniti , 

U Boga posve zaroniti. 


ŽIVOT SV. JOSIPA 


1. Dom, rod i krepost sv. Josipa. 

David i Salamon su bili najvažniji kraljevi 
u povijesti naroda izraelskoga i to s dva 
razloga. Prvi je, što taj narod nije nikada 
doživio veće blagostajenje i sretniju vladavinu 
nego je to bilo pod upravom ove dvojice. 
Drugi je razlog, što je Bog bio obećao, da će 
upravo od njihova koljena poteći Mesija, 
nada i spas svega roda ljudskoga. I sv. Josip 
je potomak Davida i Salamona i otac-hranitelj 
Isusov. Evanđeliste Matej i Luka to ističu. 

Matej veli, da je otac sv. Josipa bio Jakob; 
Luka ga nazivlje Heli. To se ovako tumači: 
Jakob je bio tjelesni otac Josipa, a Heli ga 
je posinio, kad mu je mati postala udovicom. 
Jakob i Heli su bili potomci Davidovi, pa 
dosljedno i sv. Josip i Isus. Zato anđeo Ga- 
brijel pri pozdravu i nazivlje Josipa »Davido- 
vim sinom«. 

Proroci su unaprijed kazali, da će Mesija 
biti siromašan, pa je zato Isus morao siro- 
maštvo i preuzeti od sv. Josipa, koji je živio u 
velikoj oskudici. K tome je vladarsko žezlo 
oduzeto bilo od plemena Judina (kome je pri- 
padao David) već u doba, kad je narod izrael- 
ski pod kraljem Jehonijom odveden u babi- 

lonsko sužanjstvo, i obitelj Davidova nije više 
vladala. Zorobabel je povratio Izraelce u nji- 
hovu staru domovinu, ali Davidova loza ne 
vlada više nad Izraelom. Napokon je g. 38. 
prije Krista Irud, polužidov i polubarbar, pri- 
grabio za se kraljevsku vlast. Potomci su 
Davidovi pred tim okrutnikom skrili se po 
Palestini kao privatne osobe, pa su životarili 
u siromaštvu. Silnom bogatstvu Davidovu i 
Salamunovom imućstvu nema više ni traga. 
I o Josipu znademo da je bio drvodjelac. Što 
je on Isusu mogao dati? Žuljavu svoju ruku i 
srce puno ljubavi i vjernosti, siromaštvo i 
skrovitost. To je Isus i želio i tražio. Zato je 
i došao s neba. Zato je i dopustio, da obitelj 
Davidova, potomstvo Salamonovo, sasma osi- 
romaši. Sv. Josip dao je Isusu u baštinu si- 
romašno plemstvo. 

No pred Bogom ne uzdižu nas ni kraljevska 
krv ni siromaštvo. Pred Bogom vrijede jedino 
krepost i svetost. A sv. Josip je čovjek velikih 
kreposti i izvanredne svetosti. To možemo 
po tome kazati, jer mu je Bog vječni namije- 
nio uzvišenu službu i položaj. Što ie koje biće 
Bogu bliže, to je i svetije. A sv. Josip je bio 
glava sv. obitelji, poočim našega Spasitelja i 
zaručnik Majke Božje, pa je kao takov bio u 
dnevnom i najužem saobraćaju s obojicom. 
Odatle možemo vidjeti, da je duša sv. Josipa 
bila puna milosti i svetosti. Sv. Josip je kao 
Abraham bio pun vjere i posluha, kao Jakov 
čovjek ustrpliivosti, kao Josip egipatski čovjek 
čistoće, kao David čovjek prema srcu Božjem, 


kao Salamon čovjek mudrosti. Evanđelje ga 
nazivlje »pravednikom«, t. j. savršenim i sve- 
tim. Samo je Marija veća od njega u kreposti 
i svetosti. 

Ovako kreposna i sveta čovjeka trebao je 
Isus Bog. 

2. Zaruke sv. Josipa. 

Sv. Josip nije glavu razbijao što će biti s 
njime i kakova ga budućnost čeka. On je samo 
želio da vrši volju Božju i predao se potpuno 
u naručje Božje providnosti. To je najbolja 
priprava za Božje zvanje. Ta mu se Providnost 
doskora i očitovala, pa je zaručio Djevicu 
Mariju i ona je postala njegovom zaručnicom. 

Kako se to dogodilo? O tome imamo nešto 
malo u sv. Pismu, te nešto u tumačenju sv. 
Otaca i nešto u legendama. 

Mat. 1, 16: »A Jakob rodi Josipa, muža 
Marije, od koje se rodi Isus, koji se zove 
Krist«. 

Mat. 1, 20: »Dok je on (sv. Josip) tako 
mislio, gle, anđeo Gospodnji javi mu se u 
snu govoreći: Josipe, sine Davidov, ne boj se 
uzeti k sebi Marije, žene svoje, jer ono, što 
se u njoj začelo, od Duha je Svetoga« 

Lk. 1, 27: Posla Bog anđela Gabrijela »k 
djevici zaručenoj za muža po imenu Josipa 
iz kuće Davidove, i djevici je bilo ime Marija«, 

Prema predaji i sv. Pismu i Marija je bila 
kao i Josip iz koljena Davidova. Nekoji drže 

da su Heli i Jakob bili braća po majci. Heli 
(nazvan i Joahim) imao je dvije kćeri: Mariju 
Majku Isusovu i drugu Mariju kasnije rođenu, 
a ova je zadnja bila žena Kleofina (lv. 19, 25) 
i majka Jakova, Josipa, Šimuna i Jude. Helijev 
brat Jakob je umro i udovac Heli je na to 
njegovu udovicu uzeo za ženu i tako posinio 
sv. Josipa. Heli je bio dakle otac »po za- 
konu«, a Jakob tjelesni otac sv. Josipa. No to 
su samo nagađanja. — I Marija mora da je 
potekla iz ogranka obitelji Davidove. O Mari- 
jinoj braći nema nigdje spomena. Niti bi ih 
Josip bio sobom uzeo u Betlehem. Isus, viseći 
na križu povjerio je svoju Majku sv. Ivanu, pa 
je to znak da Marija barem tada nije imala 
svoje braće. — Marija je imala čvrstu nakanu 
ili uvjetni ili bezuvjetni zavjet da će vas svoj 
vijek ostati u djevičanstvu. Jedino taj smisao 
može biti Marijinim riječima, kada je pri an- 
đelovu pozdravu da će postati mati Mesije 
rekla: »Kako će to biti kad ja ne znam muža?« 
(Lk. 1, 34). A i prema prorocima (Iz. 7, 14) 
Mesija se morao roditi od prečiste Djevice. 
Drugo rođenje nije se ni pristojalo Sinu Bož- 
jem. 

Uz ove okolnosti kako se je Marija zaru- 
čila sa sv.Josipom? Marija je bila jedinica i 
baštinica, pa je svojta, osobito svećenici, na- 
govofiše neka prema zakonu pruži ruku čovje- 
ku iz svoje rodbine. Marija je u tome vidjela 
volju Božju i pristala na zaruke. Drugi misle 
da je Bog objavio Josipu i Mariji, tim odabra- 
nim dušama, neka sklope zaruke; objavio, jer 

su obojica bila odlučila da čitav svoj život 
ostanu u djevičanstvu. Ovako misle sv. Grgur 
Nišanin, sv. Epifanije, sv. Albert Veliki, sv. 
Bernardin sienski, pa Suarez i mnogi učeni 
bogoslovi. Sigurno je to, da Bog znade i naći 
sredstva i put da dođe do svog cilja. Taj cilj 
je ovdje: pobrinuti se za upućenje Sina Božje- 
ga. Kako je Bog Mariju djevicu odabrao za 
Majku svom Sinu, tako i sv. Josipa djevca za 
oca njegova. Lijepo opaža sv. Augustin: »Pra- 
vedan je bio muž, pravedna žena. Duh sveti, 
kome se dopala pravednost obojice, povjeri 
obojici Sina« (Sermo 51). 

Gdje su zaručeni? Ne zna se da li u Jeruza- 
lemu, gdje je Marijina obitelj imala jednu 
svoju kuću, ili u Nazaretu. Običaj je bio ovaj: 
Netko je posredovao te je djevojka i njezina 
obitelj pristala na ženidbu, a onda je zaručnik 
predao prsten ili koji dragocjeni predmet ili 
su zaručnici riječima to očitovali da se žele 
uzeti i to pred ocem djevojke ili njezinim 
štitnikom . Tako su valjda učinili Josip i Mari- 
ja. Mariji je tada bilo 15 g. Bila je mile vanj- 
štine, duh je njezin bio odgojen u hramu, puna 
milosti i kreposti. Koliko je godina imao sv. 
Josip? Ne znamo. Nešto stariji od Marije, ali 
tada nikako hi je bio starac. Tako i stare slike 
prikazuju sv. Josipa kod zaruka bez brade. 
Svakako i on je bio čovjek kreposti, dostojan 
da bude glava sv. obitelji. Prema staroj legendi 
svećenici su po objavi Božjoj u hramu jeru- 
zalemskom naredili, neka svi mladići iz Davi- 
dove obitelji svoje palice ili štapove polože 

na prag Svetišta nad svetištem, a čiji štap po- 
zeleni i procvjeta i na koji očevidno siđe Duh 
sveti, taj neka se zaruči s presvetom Djevicom. 
Samo sv. Josip, iz poniznosti ili jer je želio 
da ostane u djevičanstvu, nije položio svoj 
štap. Bog je svećenicima objavio, da još fali 
jedan štap iz obitelji Davidove. Onda je i Josip 
donio svoj štap. I gle! Taj je odmah prolistao. 
Duh sveti siišao je na Josipov štap, pa je Josip 
postao Marijin zaručnik. Eto zato slike prika- 
zuju sv. Josipa s palicom u ruci, a na vrhu te 
palice počiva Duh sveti. — Te su zaruke skroz 
djevičanske, čiste. Zato su slikari predočili 
kako na vrhu Josipova štapa cvjeta ljiljan. 

Prema židovskom zakonu već samim činom 
zaruka ženidba je u biti bila sklopljena. Vanj- 
sko priznanje ili svečana potvrda obavljenih 
zaruka slijedila je time što su djevojku doveli 
u kuću zaručnika. I gle! Dok je Marija bila u 
kući svojih roditelja, uputio se Sin Božji. Josip 
nije o tome ništa znao, niti mu je Marija o 
tome što kazala. Iza upućenja Božjega pohodi 
Marija svoju rodicu Elizabetu u Ain Karinu. 
Regbi da sv. Josip nije bio kod ovog pohoda, 
jer bi inače doznao za otajstvo upućenja. Iza 
3 mjeseca po prilici vrati se Marija kući. Jo- 
sip, koji je zalazio u kuću svoje zaručnice, 
opazi da je Marija noseća. Kako ga se neugod- 
no to dojmilo! Nastade borba u njegovoj duši. 
I Josip htjede da se Marije odreče. No opet 
je poznavao Marijinu čistoću i svetost, pa ga 
to još više uznemiri. Bog pak svoje ne zapušta 
I javi mu se anđeo u snu i kaza mu tri stvari: 

1. da je djelo Božje ono, što se zbilo u Mariji; 

2. da je to dijete sam Mesija, Sin Božji, koji 
će svoj puk osloboditi od grijeha, a neka mu 
nadjene ime Isus; 3. neka se dalje ne ustru- 
ča je povesti k svojoj kući svoju zaručnicu. To 
je bio utješljivi glas s neba. Je li moglo biti 
radosnije vijesti po Josipa i Mariju? 

I ženidba je obavljena bez otezanja. U sve- 
čanoj povorci uz svirku, obično podnoć, poveo 
je zaručnik k svojoj kući svoju zaručnicu, a 
pratili su ga prijatelji, tako zvani »sinovi svad- 
be«. Zaručnica je bila pokrivena koprenom i 
djevojke su je pratili u povorci; drugi su se 
pridružili i nosili baklje i svjetiljke. Kad su 
stigli u zaručnikovu kuću zaručnica je predana 
zaručniku, obojici vijence staviše na glavu, 
izrečen je ženidbeni ugovor: blagoslov. Iza to- 
ga je slijedila svadbena gozba. Tako je bio 
običaj u Izraelu. I tog su se običaja valjda 
držali Josip i Marija. Možda se to zbilo u 
Nazaretu ili u Jerusalemu. 

Prema uvjerenju sv. Crkve i sv. Otaca ova 
je ženidba bila prava i istinita, pa je sv. Josip 
pravi muž Marijin i poočim Isusov. Josipova 
je loza i Isusova loza: njegovi pređi i Isusovi 
pređi. Ova je ženidba zadnja priprava vidlji- 
vom dolasku Isusovu na svijet. Porušeni šator 
Davidov opet je podignut. 



Marija i Josip putuju u Betlehem, 

3. Sv. Josip u Betlehemu. 

Polagano se približio dan Isusova rođenja. 

Tada iziđe zapovijed cara Augusta u Rimu, 
da se popiše pučanstvo rimske države, pa i 
ono u Palestini. Ovu naredbu oglasi Sulpicije 
Kvirin, namjesnik u susjednoj rimskoj pokraji- 
ni Siriji, a izda je Irud. Kako? Prema starom 
običaju po plemenima, rodu i obitelji morao 
je svaki poglavar obitelji doći u mjesto svog 
roda. Ta je naredba izazvala mnogo mrmlja- 
nja. Ne tako kod Josipa i Marije. Ova su dvoji- 
ca znala da je to volja Božja; znali su da će se 
Mesija roditi u Betlehemu, kako veli prorok 
Miheja (5, 2). Oni se uputiše prema Betlehemu, 
glavnom gradu svog roda. 1 Marija je pošla, 
jer je ona bila baštinica svoje obitelji. 

Zima je bila, prosinac. A tada se u Palesti- 
ni znadu spustiti jaki i hladni vjetrovi i kiše. 
Putevi su bili puni kola, na kojima su se u 
sjaju vozili imućniji Izraelci. Siromašniji su 
pješačili preko neuređenih puteva. Marija i Jo- 
sip su išli lagano i čedno, sabrani i ustrpljivi 
kod svih nepogoda. Marija je sjedila na ma- 
garcu, a Josip ga je vodio privezanim konop- 
cem oprezno. Putovanje je trajalo tri dana i 
po. Oni su išli po svoj prilici preko ravnice 
Ezdrelon, kroz zelene doline Samarije i Jerusa- 
lema preko visoravni Refaima, kuda se nekoć 
Salamon k svojim vrtovima u Etanu vozio na 
zlatnim kolima i u pratnji stotina. Na kraju te 
visoravni između zelenih uvala nalazi se gra- 
dić Betlehem. 

Večer je bila i sunce je već zapalo, kada 
su se Josip i Marija uspinjali između terasa k 
gostioni malog grada. Ta gostiona (kan) su 
zatvoreni prostor, gdje putnik nađe vode, mir, 
sigurnost, a za drugo se mora sam pobrinuti. 
I ta gostiona bila je zaposjednuta, jer je Bet- 
lehem bio pun stranaca. Tako su Josip i Ma- 
rija morali dalje poći, pokucati na vratima 
mnogih kuća, ali su ih vlasnici odbili. I nije 
ostalo drugo nego da prenoće u štalici izvan 
grada, koja je Josipu valjda bila poznata iz 
mladih dana ili ga je iz milosti na to upozorio 
koji građanin. Tamo upraviše svoje korake. 

Na Istoku nije neobična stvar, da netko u 
spilji prenoći ili se tu privremeno nastani. Ali 
Josip i Marija su kraljevske krvi, najsvetije 
osobe, roditelji Mesije, koga željno očekuje 
vas Izrael i sav rod ljudski. 

Međutim je nadošla noć i u njezinoj tami 
došla je svjetlost svijeta na ovu zemlju. Marija 
ga porodi, sva zanešena u težnji i ljubavi, i 
to bez boli i svake neugodnosti. Marija porodi 
svog prvorođenca i jedinca. Ugleda ga kako 
leži na rubu njezina plašta. Pokloni mu se, 
digne ga i zamota u pelenice i položi ga oprez- 
no na slamicu u jaslicama. Tada Marija pozo- 
ve Josipa, a možda ga probudila i svjetlost 
i pjev anđela. Pristupi i on bliže k Isusu, klek- 
ne preda nj i pokloni mu se svom dušom. I 
duša njegova kao i Marijina zaplovi u sveto 
zanesenje unutarnje radosti. Josip upozna koje 
su njegove dužnosti prema božanskom Djetetu. 
Isus je gledao Josipa i Josip Isusa. 


14 


Sveta, sretna noć donijela je Josipu i Ma- 
riji j°š jedno iznenađenje i novo veselje. 
Jedva su njih dvoje dovršili svoj prvi poklon, 
kad začuše hod i glasove nekolicine ljudi. 
Što je to? To su pastiri, kojima je anđeo ja- 
vio veselu vijest da im se rodio Mesija. Oni 
odmah dođoše da vide svog Spasitelja te mu 
se poklone. Sv. Josip pokaza im božansko 
Djetešce i Mariju. Pastiri padoše pred Isusom 
ničice i prikazaše svoje darove: mlijeko, sir, 
jaja, grlice i golubove, janjad, kruha. I zapjeva- 
še pred jaslicama. 

Stara umjetnost prikazuje sv. Josipa, kako 
uz Mariju ili jaslice mirno stoji i promatra, 
a u ruci drži štap (dapače u s. Celso u Milanu 
drži sjekiru kao drvodjelac) i odmah eto na- 
stupa kao zaštitnik i othranitelj siromašnog 
i zapuštenog Boga u svijetu. Srednji vijek o- 
značuje da Josip nije naravni otac Isusov, pa 
ga prikazuju kako razmišlja ili čita iz knjige, 
dapače postrance drijema (u Aachenu). Druk- 
čije je u 12. i 13., a sobito u 14. i 15 vijeku. 
Tu Josip pastirima pokazuje novorođeno Dije- 
te ili stoji pred jaslicama i pobudno razmatra, 
pun pobožnosti prema Isusu. 

Sutradan je sv. Josip možda potražio po 
Betlehemu bolji stan i valjda se onamo i pre- 
selio. Ondje mu je osmi dan iza Isusova rođe- 
nja donio opet novu čast i veselje, a i otajstve- 
nu pouku. Dijete je prema starom zakonu mo- 
ralo biti obrezano (Lk. 2, 21). Obrezanje je 
značilo ocijepljenje Izraela od drugih naroda, 
postati članom židovske vjere. Tu je dijete 



Rođenje Isusovo, 

dobilo i svoje ime. Obrezanje je obavio otac 
ili svećenik, ali ime je dao samo otac. Kod 
obrezanja je protekla Isusova krv prvi puta. 
Te su kaplje krvi zalog da će Spasitelj dati na 
križu svu svoju krv za naše spasenje. Josip i 
Marija s ganućem su sigurno promatrali ovu 
krvnu žrtvu. — I ime »Isus«? To je pokazivalo 
njegovu božansku i čovječju narav, zadatak i 
učinke. To je ime zalog našeg spasa. Po njemu 
nam dolazi blagoslov, snaga i utjeha za života 
i na smrti. Za Spasitelja je to zalog buduće 
slave, jer će se pred tim imenom pokloniti 
svako koljeno na nebu i zemlji (Filip. 2, 10). 
Sv. Josip je Spasitelju dao ime »Isus«, kako 
mu je Otac nebeski naredio po anđelu (Mt. 
1 , 21 ). 

4. Sv. Josip s Isusom i Marijom 
u hramu jerusalemskom. 

Već se navršilo 40 dana od rođenja Isuso- 
va u Betlehemu, pa je trebalo prikazati ga 
Ocu nebeskom u hramu u Jerusalemu i za 
Majku Božju prikazati žrtvu očišćenja. Bog 
stvara djecu i on je Izraela oslobodio od rop- 
stva u Egiptu, ali on je mjesto svega naroda 
odabrao samo levite kao svoje službenike i 
naredio je, da mu prikažu svako prvorođenče 
i ono otkupe za pet sikla (novac). Stoga je 
otac morao 30 dana ili kasnije iza rođenja 
djetetova da ga prikaže Bogu u hramu u Je- 

rusalemu. I mati je 40 dana iza tog poroda 
morala prikazati janje ili u slučaju siromaštva 
2 golubice. 

Sv. Josip uputi se iz Betlehema opet preko 
ravnice Refaima, koja je bila pokrivena pro- 
ljetnim zelenilom. Ovuda je nekoć prolazio i 
Abraham, kad je išao na brdo Moriju da ondje 
Bogu žrtvuje sina Izaka. Kako je Josip putem 
Bogu zahvaljivao za sve dobro, što je poslije 
primio od njega! I kako se obradovao, kad je 
s visine iznad Hinnon doline ugledao veliki 
grad Jerusalem! Tu su zidovi gradski s Davi- 
đovom tvrđavom, ponositi hram, zelena maslin- 
ska gora u pozadini. — Sv. Obitelj je stigla u 
Jerusalem podvečer, pa je noć prošla u gradu 
ili predgrađu. Sutradan za jutarnje žrtve pope 
se Josip s Marijom i Isusom do hrama. Tu 
je Isus prvi puta svojim čovječjim očima ugle- 
dao divni hram s brojnim zgradama. 

Netom je sv. Obitelj prešla preko praga 
hrama, stupi preda nju starac, ugledne vanjšti- 
ne, nakloni se i pruži ruke prema Djetetu. To 
je bio sv. Simeon. Njega je Duh sveti amo po- 
zvao da pozdravi Isusa i primi ga u svoje naru- 
čje. Starac se zagleda u Isusa kao u staru, po- 
znatu i milu sliku. Pred Božjom mladošću po- 
mladi se i Simeonovo srce i pun radosti nad 
tolikom srećom reče: »Sad otpuštaš s mirom 
slugu svoga. Gospodine, po riječi svojoj, jer 
viđeše oči moje spasenje tvoje, koje si pripra- 
vio pred licem svih naroda; svijetlo da rasvi- 
jetli neznabošce, i slavu naroda tvoga izrael- 
skoga«. To je bila labudova pjesma prije smrti. 

Starac je ugledao spas roda ljudskoga i dalje 
ne želi živjeti. 

Što na to Josip i Marija? Sv. Luka veli: 
»Otac njegov i mati se tome divili, što se 
govorilo za njega (Isusa)«. Eto nebo i zemlja 
svjedoče za njihovo Dijete, da je ono obećani 
Mesija. Nijesu li od miline oba roditelja pro- 
plakala u ovom hramu? I tu ih Simeon blago- 
slovi. Starac je zatim pred Josipom rekao 
Mariji: »Gle, ovaj je postavljen na propast i 
na uskrsnuće mnogima u Izraelu, i za znak, 
kome će se protiviti; i tebi će samoj mač pro- 
bosti dušu, da se otkriju misli mnogih srdaca«. 
Nema ružina cvijeta bez neugodnog trnja, pa 
ni radosti bez kapi pelina. 

Sv. Obitelj siđe sada u dvoranu, gdje su 
rodilje i gubavci morali biti proglašeni da su 
očišćeni. Rodilje su stupile pred svećenika, a 
ovaj iza molitve i blagoslova uvodio ih u pre- 
dvorje žena. Tu su bile velike škrinje, u koje 
se bacalo novac za žrtve. Ove su se prikazivale 
iza jutarnje žrtve. Tu je i sv. Obitelj odložila 
svoj žrtveni dar. Od 13. vijeka umjetnost pri- 
kazuje sv. Josipa, kako nosi u kavezu par go- 
lubica. — Kad je sv. Obitelj obavila ovaj 
obred, skrenuo je sv. Josip lijevo mimo vratiju 
Nikanor i ušao kroz srednja južna vrata sve- 
ćeničkog dvora. Tu je sv. Josip kao otac po- 
ložio Dijete na ruke svećenika. Ovaj je Dijete 
podigao, okrenut prema Svetištu nad sveti- 
štem, Bogu ga prikazao i primivši 5 sikla (oko 
3 dinara) predao ga ocu natrag. Isus se tome 
obredu podvrgao, premda nije bio dužan, jer 

je bio Bog. Sad eto zasjala svijetlost Božja u 
hramu Božjem. Sad je novi Abraham prikazao 
novog Izaka na brdu Božjem — sv. Josip Sina 
Božjega. 


5. Dolazak svetih triju Kraljeva. 

Sveta Obitelj se iza prikazanja u hramu 
povratila u Nazaret (Lk. 2, 39). No doskora 
po prilici preseli se u Betlehem, da tu trajno 
ostane. Ta tu se Isus rodio i gradić je bio u 
blizini Jerusalema. Tu je bila Josipova stara 
domovina i ondje je imao i rodbine i svojte. 
Josip je i kod povratka iz Egipta kanio da se 
nastani u Betlehemu. 

Sv. je Obitelj možda godinu dana proživ- 
jela u Betlehemu, kad odjednom dođoše s 
Istoka preko Jerusalema tri sv. Mudraca. Doš- 
li su da potraže novorođenog kralja Židova. 
Zvijezda ih je amo dovela, ista zvijezda ih uve- 
la u Jerusalem, pa se sav grad s okrutnim Iru- 
dom uzbunio. Irud je pozvao svećenike, neka 
potraže u proročkim knjigama gdje bi se Mesi- 
ja imao roditi. I oni su našli da je to Betlehem. 
Irud je to saopćio Mudracima i zamoli ih, neka 
ga potraže i jave mu, da se i on uzmogne tom 
Djetetu pokloniti. Kad su ova tri sv. Kralja 
izašla iz Jerusalema, opet im se ukaza zvijezda, 
da ih dalje ne ostavi dok im ne otkrije malog 
Isusa. 

Tko su ovi Mudraci? Možda su to knezovi 
svojih plemena. Do njih su došle sv. knjige 

židovske, pa su ih marljivo čitali. Uostalom u 
to doba po svem istoku raznio se bio glas , da 
će spas doći iz Palestine. Kako su sva trojica 
sveto živjeli dobili su uputu s neba, neka se 
dadu na put, kad im se pokaže nova zvijezda. 
I ova se eto ukazala, pa su se i oni odazvali 
želji Božjoj. I zvijezda im je kao plameni prst 
pokazala Betlehem. Tu su možda otpočinuli 
u gradskom hanu i to sa svojim slugama i 
devama ili konjima. Sutradan ili još isti dan 
uputiše se Mudraci sa svom pratnjom prema 
stanu sv. Obitelji. Oni nose i darove sobom, 
jer je na istoku običaj da se k mogućniku ili 
uglednoj osobi ne smije doći praznih ruku, 
pa zato u pohode dolaze najprije sluge. Sv. 
Josip je milo primio te nove glasnike, a Iju« 
bezno dočeka i sv. Tri Kralja. Marija je drža- 
la malog Isusa na svom krilu. Netom Mudraci 
ugledaše Dijete, padoše pred njim ničice, pu- 
ni vjere, p očitan ja i poniznosti, ljubavi i vese- 
lja, pa mu prikazaše kao žrtvu sebe i svoje 
narode. Siromaštvo sv. Obitelji nije sv. Mudra- 
ce smetalo, jer oni nijesu sudili po vanjštini. 
Sluge prostriješe sag i iz kovčega polože da- 
rove. Kraljevi uzeše u ruke zlato, tamjan i 
smimu. Zlato mu pokloniše kao Kralju, tamjan 
kao Bogu, smirnu kao čovjeku. Dijete Isus je 
milo promatrao prvijence, koje je on odabrao 
između pogana. Iza ovog poklona Mudraci su 
se dugo razgovarali sa sv. Josipom i Majkom 
Božjom o dolasku Gospodnjem. Marija i Josip 
prvi puta poučavaju poganski svijet i privode 
ga k Isusu. Nijesu li oni i sada odvjetnici i 

zaštitnici misija među poganima? Sv. Tri 
Kralja postadoše kršćani i uniješe vjeru u svo- 
je krajeve. Odoše puni zahvalnosti i zadovolj- 
stva. Kamo? Ne k Irudu natrag u Jerusalem, 
jer im je Bog to zabranio. Odoše prema jugu 
i k Jordanu, gdje je ova rijeka upadala u Mrtvo 
more i bio prelaz preko nje. Tako su oni sret- 
no izvršili svoj životni poziv. 

Sv. Josip se veselio ovom pohodu sv. Triju 
Kraljeva. Tu je vidio, da se je eto poganska 
mudrost i znanost istoka poklonila Bogu Isusu; 
da je tako mali Isus počeo vladati i privlačiti 
k sebi čak i pogane. To je bio Tabor Isusova 
djetinjstva. Sv. Josip mora da je razdragan bio 
i pomislio kao i sv. Petar kod Isusova preo- 
braženja na brdu Taboru: »Dobro je ovdje, 
napravimo tri šatora!« — Fra Anđeliko je na- 
slikao, kako sv. Josip jednoga od Trojice kra- 
ljeva poučaje u sv. vjeri; na drugoj slici Josip 
uzima dar Kraljeva i pruža ga Isusu kao po- 
srednik i zogovornik poganskog svijeta. Uisti- 
nu je pravo, ako sv. Josipa nazivljemo kao 
patrona svih pogana. 

6. Sv. Josip bježi u Egipat. 

Sv. Josip nema mira, otkako mu je Isus 
povjeren. Još iste noći, kada su sv. Tri Kralja 
otišla, javi anđeo u snu sv. Josipu: »Ustani i 
uzmi dijete i mater njegovu, pa bježi u Egipat 
i budi ondje, dok ti ne kažem, jer će Irud tra- 
žiti dijete da ga pogubi«. Tu je svaka riječ 

žrtva i križ. Bježati je vazda teško i neugodno. 
Bježati u daleki i odvratni Egipat, tu pogansku 
zemlju! Pa kako dugo valja ondje ostati? Bog 
je poslao anđela i pravio čudesa da pred Fa- 
raonom i Senaheribom obrani puk svoj, a 
sada? Treba bježati. Ipak čitamo o sv. Josipu: 
»I on ustade, uze dijete i mater njegovu noću 
i otiđe u Egipat« (Mat. 2, 14). Josip je čovjek 
posluha; on se pouzdaje u Boga, pa bez straha 
i nemira kreće na put. Ne uznemiruje ga ni 
neizvjesnost o duljini boravka u tom pogan- 
skom svijetu. Josip stoga probudi Mariju i 
Dijete. Zašto ne bi s Isusom trpio, kad eto on 
Bog svemogući ponizno se povlači pred bije- 
som opakog Iruda i prepušta se Josip ovoj za- 
štiti? Ustadoše, poberu svoju malu imovinu. 
Na magaretu objese mjeh s vodom i torbu s 
kruhom, Marija sjede na živinče, Josip joj po- 
loži Isusa u naručje, ona ga pokri svojom ko- 
prenom poradi hladne noći. I tiho sva trojica 
ostaviše svoj mili Betlehem i uputiše se prema 
jugu na Hebron. Grad spava i ne sluti što se 
zbiva, kako će sutra po njemu i okolici za- 
plakati mnoge majke. Na jednom relijefu iz 
13. vijeka (Notre - Dame u Parizu) sv. Josip 
konopcem u ruci vodi mazgu i okreće svoj 
pogled natrag prema Mariji. Naprotiv fra An- 
đeliko postavlja Josipa iza živinčeta, na sebi 
nosi nešto kućnih i zanatlijskih sprava, mirno 
stupa i samo želi izvršiti Božju volju. — Do 
Hebrona, gdje je grob Abrahamov, Izakov, i 
Jakovljev, povlači se put oko 6 sati kroz gorje 
Judino, nekoć puno hrastova. Od Hebrona ima 



Sv. Obitelj na bijegu u Egipat. 


24 


pet sati hoda do Beersebe i prema moru do 
Garisa (gdje je nekoć Abraham svraćao svoja 
stada). No možda je sv. Obitelj od Hebrona 
otišla ravnim putem preko Eleuteropolisa u 
Gazu prema moru. Od Gaze ide široki, pješćani 
put uz morsku obalu. Zelenilo se javlja sve 
slabije i napokon počinje pusti i tužni kraj 
nazvan »egipatski potok«. Tu je 9 dana hoda 
sve do Nila. Za sve ovo trebala sv. Obitelj 30 
dana hoda. Na putu je po danu sunce pripica- 
lo i bilo je vruće, po noći opet hladno, jer im 
je zvjezdato nebo bilo često jedini pokrov. Sv. 
Josip je s Marijom sve to ustrpljivo podnosio, 
jer je znao da to podnosi za Isusa. Kad su 
stigli u zemlju Gosen, sjetili su se kako su 
mnogo toga i stari Izraelci ondje pretrpjeli od 
poganskih okrutnih Egipćana i njihovih Fara- 
ona. Misao je Josipova i Marijina bila u Betle- 
hemu i kao da su slušali plač i naricanje dob- 
rih majki, kojima je krvoločni Irud poubijao 
djecu, u želji da bi među njima smaknuo i 
malog Isusa. Ali čovjek snuje, a Bog odre- 
đuje. Pali su prvi mučenici, koji su plačem i 
krvlju svjedočili da je došao Mesija; pali su, 
da se u drugom svijetu probude na novi i 
vječno sretni život. Sv. Obitelj došla do Helio- 
polisa i nastanila se u okolici današnjeg Kaira. 

Kako je živjela sv. Obitelj u Egiptu? To je 
bio život rada, pregaranja i molitve. Sv. Josip 
se nastanio u Babilonu, pregradu današnjeg 
Kaira, gdje su ulice bile uske i mračne. Još i 
sada se tu štuje »kuća sv. Obitelji«. Tu je ži- 
vio Stvoritelj svijeta, koji svakome daje i dijeli 

hranu i piće; živio je u skrajnom siromaštvu 
i od milostinje svojih stvorova. — Što je ovdje 
žalostilo i veselilo sv. Josipa? Tu su vidjeli, 
kako inače pametni Egipćani obožavaju kro- 
kodile, luk i mačke. Onaj kraj je bio tmuran 
i nije u njemu bilo ugodno i pitomo kao u 
Galileji i Betlehemu ili Nazaretu. — Ipak je 
Egipat bio povezan s milim uspomenama. Ja 
zemlja sjeća nas na Abrahama, Jakova, Josipa 
pravednog, Mojsiju i izabrani narod izraelski, 
koji se tu u sjeni piramida razvio u moćan 
narod. I sada su tu stanovale mnoge židovske 
obitelji. Židovi su tu imali divan hram, što ga 
je podigao veliki svećenik Onias IV. Sv. se 
je Obitelj upoznala s tim Izraelcima. Josip i 
Marija su i u Egiptu kao svom zatočju vršili 
volju Božju, pak ih je to tješilo i veselilo. Tu 
su malom Isusu Josip i Marija obukli prvo 
odijelo, tu čuli slatka imena »otac« i »Mati« 
iz ustiju Isusovih. Tu je on prohodao. 

I Egiptu je s Isusom došao blagoslov Božji. 
Kasniji procvat kršćanstva u ovom kraju i raz- 
granjenje redovništva možemo pripisati Isu- 
sovim zaslugama, koje je svojim patnjama ste- 
kao na tom istom tlu. 

Kako je dugo sv. Obitelj ostala u Egiptu? 
Nekoji misle, da je ostala samo malo mjeseci; 
drugi drže, da je to trajalo nekoliko godina. 
Sigurno je to, da se sv. Obitelj vratila iz Egip- 
ta, kad je Irud umro. Smrt je i njega stigla, te 
je umro u Jerihu od odvratne bolesti. Sinovi 
su odmah podijelili njegovu kraljevinu. Stariji 
sin mu, imenom Arhelaj, bio je sličan ocu u 

krvoločnosti i nećudoređu, dobi Judeju. Tada 
anđeo, javi Josipu u snu, neka se povrati u 
Palestinu. I opet Josip probudi Mariju i malog 
sakupe svoje malenkosti i ocijepe se 
od Egipta. Krenuše istim putem kojim su bili 
došli. 

Sv. Josip kanio je da se naseli u Betlehem. 
No ne prijeti li Isusu tu nova pogibelj sa stra- 
ne okrutnog Arhelaja? U toj dvoumici i opet 
Josipu anđeo saopći neka otiđe u Nazaret. 
Put je išao mimo Jope, podnožja Karmela pre- 
ko ravnice Ezdrelon prema brežuljcima Na- 
zareta. Pa i pisano je, da će se Isus zvati Na- 
zarećaninom. 

7. Sv. Josip izgubi Isusa. 

Nakon povratka iz Egipta počinje sv. Josip 
miran i skrovit život i to u Nazaretu. No kad 
je Isusu bilo 12 godina, prekinut je taj obitelj- 
ski mir. Što se dogodilo? 

Bilo je vazmeno vrijeme. Već su po brdima 
gorile vatre, koje su naviještale mlađ u mjese- 
cu nišanu. Sve se je spremalo na hodočašće 
u Jerusalem; po selima i gradovima skupljale 
su se skupine Izraelaca. Još malo i eno stupaju 
te skupine, odijeljene prema spolu, a doline 
odjekuju od pjevanja hodočasničkih psalama 
(ps. 118 — 138). Spasitelj je bio u dvanaestoj 
godini života. Time je postao »sin zakona«, 
t. j. morao je obdržavati postove i doći u Je- 
rusalem na jednu od tri glavne svetkovine. 

Tako je evo Isus hodočastio prema propisu 
zakona. Sva je priroda bila u proljetnom zele- 
nilu, oduševljenje putnika bilo veliko, osobito 
kad su hodočasnici ugledali grad s tvrđavama, 
palačama i kupulom hrama. Znanci su i pri- 
jatelji dočekali hodočasnike ili su nočili pod 
šatorima pred gradom Navečer 14. mjeseca ni- 
zana jelo se vazmeno janje, a 15. nizana bila 
je u hramu velika služba žrtvena, kod koje su 
morali prisustvovati svi muškarci. Navečer 
istog dana pred pukom je pokošen prvi snop 
ječma i donesen u hram, da ga sutradan spale 
kao žrtvu. S ovom je žrtvom započinjala nova 
žetva i hodočasnici su se smjeli da vrate kući. 

Tako su valjda učinili Josip i Marija. Odo- 
še s Galilejcima i Nazarećanima i navečer 
stigoše do prve postaje u Beroth, ali bez Spa- 
sitelja. Tu ga potraže među znancima. Kako se 
neugodno iznenadiše, kad se iza mnogog tra- 
ženja uvjeriše da ga tu nema! Te noći spopade 
ih nemir i zabrinutost. Sutradan rano Josip i 
Marija krenuše istim putem natrag u Jeru- 
salem. Putem i opet uzalud ispituju znance, 
da li je tko vidio njihovo Dijete. Gdje je? što 
mu se dogodilo? Eto mač Simeonov već dje- 
luje u Marijinoj duši. Teško im je bilo na 
bijegu prema Egiptu, ali su ipak sobom imali 
svoje milo Dijete. U Jerusalemu zađoše svim 
ulicama, svrate se k poznatim osobama i ne- 
prestano pitaju da li je tko vidio Isusa. Eto 
htjeli su da u veselju sprovedu ovu svetkovinu, 
a ona im je donijela samo žalost. U toj žalosti 

prošao im je dan i noć i još dio dana, pa 
odoše u hram. 

Isus je ovo učinio prema odluci Oca nebe- 
skog. lo je bilo iako izvesti, jer su ljudi po 
spolu bili odijeljeni kod molitve u hramu i na 
putu. Možda je noć sproveo na Maslinskom 
nrdu ili u kome hanu. A za komadić kruha is- 
prosio je milodare. Poslije odlaska roditelja 
ostao je Spasitelj u predvorju hrama, gdje su 
učeniji Izraelci narodu tumačili zakon, lu se 
Isus umiješao među slušatelje, pa je tumači- 
telje pitao i sam im raziagao riječi hisma. Svi 
su se divili ovom Dječaku. Učitelji ga digoše 
i postaviše na počasno mjesto. Možda im je 
sada tumačio pisma o dolasku Mesije. Bto 
stari učitelji zakona puštaju da ih Dječak po- 
učaje. 

Taj tren stupe u ovo predvorje Josip i Ma- 
rija. O tome čitamo kod sv. Luke: »I vidjevši 
ga začude se. I mati njegova reče mu: Sine, 
šta učini nama tako? bvo, otac tvoj i ja žalo- 
sni smo te tražili. I reče im: Zašto ste me tra- 
žili? Niste li znali, da meni treba biti u onome, 
što je Oca moga?« Mora da je Isusovo lice 
zasjalo posebnim dostojanstvom. I Isus prođe 
kroz mnoštvo ljudi, koji su šutjeli. Siđe s ro- 
diteljima iz Jerusalema i dođu u Nazaret. 

lu Marija govori, a Josip šuti. Duboko je 
otajstvo zašto je Isus sve ovo učinio, pa Josip 
u svojoj poniznosti razmišlja o tome i sudjelu- 
je u boli i muci Isusovoj. Tu Simeonov mač 
prodire i u srce Josipovo. 



Sv. Obitelj. 

8. Josipov život u Nazaretu. 

S y . Luka piše, da je Isus iz Jerusalema 
otišao s roditeljima u Nazaret, te nadodaje: »I 
mo im je poslušan. I mati je njegova čuvala 
sve dogođaje ove u srcu svome. A Isus je 
napredovao u mudrosti i u dobi i u milosti kod 
oga i kod ljudi« (2, 51 — 52). Tu je opisana 
milina skrovitog života u Nazaretu. 

Nazaret se nalazi u malenoj duguljastoj do- 
mi na sjeveru ravnice Ezdrelon. Gradske 
uce nižu se u slikovitom neredu na obronku 
brda, koje leži gradu sa sjevera. Odatle se pru- 
ža krasan vidik na Ezdrelon, Karmel, more i 
sa sjevera sa snijegom pokriveni Hermon. 
U tom je gradu i kuća, u kojoj stanuje sv. Obi- 
telj. Kako je tu? Na istoku je kuća četvero- 
uglasta, sagrađena iz kamena i ilovače Pri- 
zemno je prostor za stanovanje. Iznad toga 
je terasa, na koju vode stube izvan kuće. 
Dvorište je ograđeno. U njemu je krušna peć, 
zasađena je smokva i koji vinov trs. Možda je 
tako izgledala i kuća sv. Obitelji. Regbi da 
je jedan dio stana bio u pećini izdubljen. Tu 
je eto sv. Josip lijepi mir skrovita života spro- 
veo s Isusom i Marijom. 

Josip je bio čovjek molitve i pobožnosti. 
bv. Pismo spominje, da su Isusovi roditelji 
svake godine išli u Jerusalem na vazmenu 
svetkovinu (Lk. 2, 42). Židovi su bili nabožni. 
vec na vratima s unutarnje strane visio je 
ormarić, u kome su se čuvale pergamene ili 
papirusi ispisani vjerskim propisima, pa su 

ih Židovi pobožno kod ulaza i izlaza doticali 
rukom. K tome je čak i u svakom selu bila sina- 
goga, u kojoj su pismoznanci tumačili sv. Pis- 
mo, zajednički se molilo i pjevalo. Obitelji su 
se navečer oko svijeće okupljali na skupnu 
molitvu. Tako je valjda i sv. Josip navečer 
uzeo Isusa na svoje krilo, te mu predmolio 
molitve, te kod izlaza ga podigao da se 
ručicom dotakne spomenutog ormarića ili ga 
poljubi. Dakako da ga je Josip vodio i u sina- 
gogu i tu s njime pjevao psalme. Navečer je 
Isus kod kuće tumačio one ulomke Pisma, što 
se čitalo u sinagogi, a Josip i Marija su to 
čuvali u svom srcu. 

Sv. Josip je bio drvodjelac. Marija se bri- 
nula za kućanstvo, prela, šivala, jutrom i veče- 
rom išla na zdenac gradski po vodu, u gradu 
jelo kupovala i kod kuće to kuhala. Sv. Josip? 
I on je zaposlen bio u radioni. Isus, netom je 
porastao, pomagao je Majci i ocu. U ovoj ku- 
ći nitko nitko nije jeo kruha, a da ga nije i 
zaslužio. Kako je Josip uživao, kad je Isusa 
imao kod sebe neprestano! Pokazivao je bo- 
žanskom Učitelju kako se ovo i ono čini. Jo- 
sip se divio marljivosti, poniznosti i ustrajnosti 
svog božanskog naučnika. 

Sv. Luka ističe, da je Isus bio poslušan 
svojim roditeljima (Lk. 2, 51). Drukčije nije ni 
moglo biti. Ta zato je i došao na svijet. Josip 
je malo zapovijedao i to ponizno, kako to biva 
kod ljudi dobra srca. Ipak je bio glava Isusu 
Bogu i Majci Božjoj! Ali i Josip je bio čovjek 

posluha, osobito prema Bogu, pa je više slu- 
žio nego li poslužen bio. 

Isti evanđelista piše o Isusu: »A dijete je 
raslo i bilo je duhom jako, jer je bilo puno 
mudrosti i milost je Božja bila na njemu« (Lk. 
2, 40) i opet: »A Isus je napredovao u mudro- 
sti i u dobi i u milosti kod Boga i ljudi« (Lk. 
2, 52). Josip je sve to gledao i sve ga je po- 
ticalo da i sam uznapreduje u svetosti, toj 
mudrosti Božjoj. I Isus je govorio u njegovom 
srcu i očitovao mu uzvišenost Božjih kreposti. 
Kako čitamo o Mariji, da je pamtila sve ri- 
ječi i »razmišljala o njima u svom srcu« Lk. 
2, 19), to možemo kazati i o sv. Josipu. U 
ovoj Obitelji nitko nije htio vladati, nitko za- 
povijedati; svi su htjeli slušati i služiti iz po- 
nizne ljubavi. A gdje je ljubav, tu je mir. Sa- 
mo tul 

9. Smrt sv. Josipa. 

»Određeno je ljudima jedamput umrijeti« 
(Žid. 9, 27). Tako je i sv. Josipu došao konac 
života. To se dogodilo regbi prije nego je Isu- 
su bilo 30 godina i ostavio mirni Nazaret da 
se posveti svom javnom radu. Josipa ne na- 
lazimo ni kao gosta kod gozbe u Kani Galilej- 
skoj. Nema ga ni pod Križem na Kalvariji, jer 
Isus inače ne bi svoju Majku povjerio brizi sv. 
Ivana. Može se reći da je Josip umro, kad je 
Isus odrastao i mogao da sam prehrani sebe 
i Majku. Kako je sv. Ivan Krstitelj pred Spa- 
siteljem iščeznuo, tako i Josip, kad je dovršio 



Sv. Josip umire. 

svoj zadatak kao othranitelj, odgojitelj Isusove 
mladosti. 

Ne znamo kad je ni gdje je sv. Josip 
umro, još manje okolnosti, u kojima je ostavio 
ovaj zemaljski život. Veli se da je umro od 
bolesti i još više od velike ljubavi prema Isusu 
i Bogu. Nije ni čudo. U Josipa su sve kreposti 
bile velike pa i ljubav njegova. A Isus? On je 
obilno nagradio pastire, Tri sv. Kralja, Sime- 
ona, Ivana Krstitelja i druge, jer su njegovu 
milosnu blizinu na kratko vrijeme srdačno po- 
zdravili, a što bi iskazao Josipu, koga je Isus 
tako volio i posvetio? Gospodin naplaćuje 
i napitak vode i svako duhovno i tjelesno djelo 
milosrđa, a Josipu, koji ga je nahranio, zaodje- 
nuo, napojio, tješio, svu mu brigu iskazao? 
Josipova je ljubav nadvisivala ljubav svih ljudi, 
izuzev onu Majke Božje, pa mora da je i Isus 
uzvratio ljubav za ljubav i to pokazao sv. Josi- 
pu osobito na času smrti. 

Predaja jamči, da su Isus i Marija bili kod 
Josipa u času smrti. Gospodin veli svim svojim 
vjernim slugama: »Dobro dobri slugo, uđi u 
veselje Gospodinovo«, a Isus je rekao i poka- 
janom lupežu na križu: »Danas ćeš biti sa 
mnom u nebu«. Što onda mora da je Sin rekao 
sv. Josipu, ocu svome? 

Čim je umro sv. Josip, njegova je preobra- 
žena duša došla u krug svetih proroka i patri- 
jarha u limbu. Tu im je saopćila veselu vijest, 
da je obećani Mesija već na zemlji. To je obra- 
dovalo sve one duše. To je zvanje sv. Josipa, 
da tužne tješi. 

Gdje je pokopano tijelo sv. Josipa? Ispod 
tihih čimpresa u Nazaretu ili u Jerusalemu, 
gdje je kasnije pokopan Isus i, kako vele. Mati 
Božja također pohranjena. Bilo kako mu dra- 
go, sigurno je to, da su ta tri Srca bila puna 
ljubavi Božje i to ih nije i neće nikada ostaviti. 
Ta ih je spojila i u vječnosti i s Bogom Ocem 
i Duhom svetim. 


SV. JOSIP — UZOR I POMOĆ 


1. Zastupnik Oca nebeskog. 

a) Sv. Oci vele, da je sv. Josip sjena Oca 
nebeskog. Zašto? 

Bog Otac veli na Jordanu i Taboru o Isusu: 
»Ovo je moj Sin« Dakle Bog Otac je stavio 
Josipa, da ga zastupa na zemlji. Zar bez Iju« 
bavi? Ne. Dapače mu je dao veću ljubav pre- 
ma Isusu, nego da mu je rođeni sin. Marija je 
puna milosti, jer je Mati Isusova. Tom je mate- 
rinstvu Marijinu najbliže očinstvo Josipovo. 
Bog Otac je samo njemu ustupio to mjesto. 
Josip je dakle namjesnik Oca nebeskog. Zato 
je i Josip pun mira, vjernosti, ljubavi, blagosti, 
jednostavnosti. 

b) Marija je začela po Duhu svetomu. Da- 
kle sv. Josip nije Isusu otac po naravi. On 
je samo zaštitnik Marijina djevičanstva. Mt. 
12, 47. doduše govori o braći Isusovoj, ali 
tako se u sv. Pismu nazivlju svi rođaci. I riječ 
»prvorođeni« znači isto što i »jedinorođeni« 
Marija je djevica prije, u i poslije rođenja Isu- 
sova. Bog je dragi hotio i odlučio od vječnosti, 
da Josip bude hranitelj Isusov. Ipak o njemu 
vrijedi riječ sv. Augustina: »Josip je to više 
otac, što je više djevičanski« (Sermo 51) On 
hrani božansko Dijete žuljevima svojih ruku. 

Kad je Irud htio da ubije Isusa, pošalje Josipu 
obavijest po svom anđelu, a sve drugo prepu- 
sti njemu. I Josip na svojim rukama prenosi 
malog Isusa kroz pustinju u zemlju Taraona. 
Josip prati prve korake Isusove. On ga hrani, 
uči, Urani i štiti. Četiri su stvari uzrokom čo- 
vječjeg pada: žena, čovjek, stablo i zmija. 
Četiri su stvari, koje su nas pridigle: Marija, 
Krist, križ i Josip. 

Istina Josip je sjena Oca nebeskog, ali ne 
sjena prazna, la kome je od anđela kazao 
Otac nebeski: Ti si moj otac? Ipak je Isus 
Bog time slatkim imenom zvao sv. Josipa. 
Koliko je dakle dostojanstvo tu! 


2. Zaštitnik Majke Božje. 

a) U evanđelju čitamo: »Jakov rodi Josipa, 
muža Marijina, od koje se rodi Isus, nazvan 
Krist« (Mat. 1, lć>). bv. Oci i teolozi vele, da 
je između Marije i Josipa bila prava ženidba, 
i u je bilo jedinstvo duha, srca, ljubavi. Bos- 
suet (Djela 3) piše: Josip i Marija poklonili su 
jedan drugome djevičanstvo, da ga među- 
sobno štite; kod njih je ženidbena vjernost u 
tome sastojala, da su čuvali svoje djevičan- 
stvo. — Josip je uznemiren, kad je vidio da 
je Marija noseća. U svojim mislima nije mo- 
gao da spoji materinstvo i djevičanstvo, dokle 
ga nije anđeo u ime Božje o tome poučio. 
Kako je Josip čist i kako vruće hoće i želi 
da očuva svoju nevinost i djevičanstvo! 

b) Josip je muž po Srcu Božjem. Koji je 
čovjek takav? Onaj, koji vrši volju Božju. Na 
dva načina možemo upoznati volju Božju: ili 
nam Bog to izrijekom očituje ili je upoznamo 
po glasu svoje savjesti. Prvim načinom je 
upoznaje Josip, kad mu se trebalo zaručiti s 
Marijom, bježati u Egipat i odanle se vratiti 
i nastaniti u Nazaretu. I inače sv. Josip vrši 
sve naredbe Božje, koje se nalaze u Pismu i 
predaji, jer mu o tome kazuje njegova savjest, 
taj nutarnji glas Božji. I kako je Josip vjerno 
i brzo i ustrajno vršio tu volju! Kamo sreća, 
da smo i mi takovi! Onda bismo i mi bili po 
srcu Božjem i Bogu mili! 


3. Sv. Josip uzor nutarnjeg i 
vanjskog života. 

a) Malo znamo o vanjskom životu sv. Jo- 
sipa. A Josipov je život nutarnji još više po- 
kriven koprenom šutnje. O Josipu znamo tekar 
onda nešto, kad je Isus došao na zemlju. Istina 
Josip je potomak Davidov, ali tko od njegovih 
savremenika to znade? Živi u Nazaretu, o ko- 
me pita Natanael: može li što dobro izići iz 
tog mjesta. Josip ne obnaša nikakve javne 
službe, a u drvodjelskom zanatu nije se nitko 
proslavio. Ali Josip je poočim Mesijin! No 
i to je tamom pokriveno. Proroci, apostoli, 
mučenici javno oglasuju božanstvo Isusovo pa 
su i sami tako postali poznati i slavni. Josip, 

dok je živ, krije to božanstvo; krije i Marijino 
djevičanstvo i njezino materinstvo Božje. On 
se tome samo šuteći divi. I tu tajnu nosi so- 
bom u grob, jer nije ni doživio Isusov javni 
život i čudesa njegova i uskrsnuće njegovo. 

Skrovita života nema bez nutarnjeg. Sv. 
Josip je čuvar Isusova nutarnjeg života. To je 
život u Bogu, od Boga i za Boga; tu je čistoća 
srca (daleko od svakog grijeha), vježbanje u 
kreposti, neprestano općenje s Bogom u mo- 
litvi i rasvijetljen jima. Mariju je Bog obdario 
nuninom svih milosti da bude dostojna Majka 
Božja. A sv. Josip se po svom zvanju pribli- 
žuje Mariji, pa je i tu dolikovalo da i njega 
Bog obdari svojim darovima. I kako ga je i 
pogled na Isusa i Mariju poticao na krepost 
i svetosti Uistinu je sv. Josip bio uzor sabra- 
nog nutarnjeg života. Zazivljimo ga u pomoć, 
da omogući te i mi pođemo njegovim stopama. 

b) Sv. Josip je uzor i vanjskog života. Ta 
on nije bio pustinjak. On živi u gradu, opći s 
ljudima, nekoliko puta u godini putuje u Jeru- 
salem na glavne svetkovine. I u Egiptu traži 
i prima posao kod ljudi, čak i pogana. On 
pohađa bogomolje kao i drugi dobri Židovi, 
tu s njima pjeva i moli. A mi? Kako razgova- 
ramo s ljudima? Budimo Ijubezni, susretljivi s 
ljudima, ali čuvajmo se ispraznih govora. Ra- 
dimo marljivo, jer »tko ne će da radi neka i 
ne jede« (2 Sol. 3, TO). 


41 


4. Sv. Josip odvjetnik obitelji, 
države i sv. Crkve. 

Svaka bi naša obitelj morala biti odraz sv. 
Obitelji, kako je svaki čovjek slika i prilika 
Božja. Josip je bio glava sv. Obitelji i utočiš- 
te u svim zgodama, pa to valja da bude i na- 
šim obiteljima. 

Josip je pravedni nekoć u Egiptu stajao na 
čelu države i spasio ju je. Zato su u starije 
doba, kad je bilo više vjere, mnogi kršćanski 
vladari uzeli bili našega sv. Josipa za svog za- 
štitnika i pomoćnika. 

No najveća obitelj je na svijetu naša sv. 
Crkva. To je mistično tijelo Isusovo, koje želi 
da se uzdrži i raširi na zemlji. I tu treba da 
sv. Josip bude glava i zaštita, pa je doista i 
Pijo IX. proglasio sv. Josipa patronom sv. Cr- 
kve, da s neba brani i pomaže sv. Crkvu. 


5. Sv. Josip zaštitnik u kušnja- 
ma i na času smrti. 

a) Svi moramo biti dionici Isusovih patnja, 
jer mu inače ne možemo biti slični ni mili. 
To je bio sv. Josip kao malo tko. Čim se Isus 
rodi, boli Josipa da mu ne može ništa bolje 
pružiti nego malo slamice. Josip trpi s Isusom 
na bijegu u Egipat. Tu trpi, trpi i u Nazaretu. 
Ali Josip sve to rado podnosi, jer znade da 

sve to dolazi iz ruku Božjih. A ti? Znadeš sa- 
mo jadikovati kao da te je Bog zapustio. Ra- 
dije zazivlji sv. Josipa u pomoć, da ti od Boga 
isprosi ustrpljivosti. 

b) »Određeno je da čovjek umre« (Žid. 
9, 27); da se duša vrati k svom Stvoritelju. 
I sv. Josip je morao proći tim putem. No dra- 
gocjena je smrt pravednika (ps. 115, 15). I 
Josipu nije bilo teško umrijeti. Zašto? Jer su 
kod njegove smrti bili nazočni Isus i Marija, 
najmilije društvo. I k tome sav njegov život 
bio je neprestana priprava na smrt, jer je znao 
da »ovdje nemamo obitovališta, koje će osta- 
ti, nego tražimo ono, koje ima doći« (Žid. 13, 
14). Što radiš ti? Bacaš se možda iz zabave 
u zabavu samo za to, da zaboraviš na vječnost, 
i budući sud Božji. Ludo činiš. Misli »na po- 
sljednje stvari (smrt) i nikada ne ćeš sagriješi- 
ti« (Eccli 7, 40). 

Moli se svaki dan sv. Josipu, neka ti isprosi 
od Boga sretnu kršćansku smrt. To je važna i 
prevažna stvar, jer jednom samo umireš i sa- 
mo jednu dušu imaš. 


Litanije sv. Josipa. 

Gospodine, smiluj se. 

Kriste, smiluj se. 

Gospodine, smiluj se. 

Kriste, čuj nas. 

Kriste, usliši nas. 

Oče nebeski. Bože, smiluj se nama. 

Sine, Otkupitelju svijeta. Bože, smiluj se nama. 
Duše Sveti, Bože, smiluj se nama. 

Sveto Trojstvo, jedan Bože, smiluj se nama. 
Sveta Marijo, 

Sveti Josipe, 

Slavni porode Davidov, 

Svjetlosti patrijarha, 

Zaručniče Bogorodice, 

Stidljivi čuvaru Djevice, 

Hranitelju Sina Božjega, 

Brižni branitelju Kristov, 

Glavaru slavne obitelji, 

Josipe pravedni, 

Josipe prečisti, 

Josipe premudri, 

Josipe jaki, 

Josipe pokorni, 

Josipe vjerni. 

Ogledalo strpljivosti. 

Ljubitelju siromaštva, 

Uzore radnika. 

Uresu domaćega života. 

Čuvaru Djevica, 

Potporo obitelji, 

Utjeho bijednih, 

Ufanje bolesnih, 

Zaštitniče umirućih, 

Strahu zlih duhova, 

Pokrovitelju svete Crkve, 

Jaganjče Božji, koji odnimaš grijehe svijeta, 
oprosti nam. Gospodine. 

Jaganjče Božji, koji odnimaš grijehe svijeta, 
usliši nas. Gospodine. 

Jaganjče Božji, koji odnimaŠ grijehe svijeta, 

smiluj se nama. 

Sveć.: Postavio ga je gospodarom doma 
svoiega. 

P u k. I poglavicom svega imanja svojega. 

Pomolimo se. 

Bože, koji si se neiskazanom providnosti 
dostojao izabrati blaženoga Josipa za zaručni- 
ka presvetoj Majci svojoj, daj, molimo, da ko- 
ga kao pokrovitelja častimo na zemlji, zavrije- 
dimo imati zagovornika na nebu. Koji živiš 
i kraljuješ u vijeke vjekova. (Puk) Amen. 


Molitva sv. Josipu za sv. čistoću. 

Čuvaru djevica i oče, sveti Josipe, čijoj 
viernoj skrbi bi povjerena sama nevinost Isus 
Krist i Djevica nad djevicama, Marija: po dvo- 
strukom tom predragom zalogu žarko te mo- 
lim, isprosi mi, da od svake nečistoće očuvam 
srce i čistim srcem služim Isusu i Mariji. 

300 dana oprosta jedamput na dan. Pijo IX. 


Spomeni se. 

Spomeni se, prečisti zaručniče blažene Dje- 
vice Marije, slatki moj zaštitniče, sveti Josipe, 
kako se još nije čulo, da se itko u tvoju zaštitu 
preporučio, i u tebe pomoć zatražio, a da je 

nije dobio. S tim pouzdanjem i ja dolazim 
preda te, pa ti se goruće preporučujem. Nemoj 
prezreti molitve moje, poočime Isusov, nego je 
milostivo primi i usliši. 

300 dana oprosta jedamput na dan. Pijo IX. 

Molitva sv. Josipu za sretnu 
smrt. 

O slavni sv. Josipe! Smjerno te molim o- 
nom neiskazanom srećom, koju si imao na 
zemlji, kada su kod tvoje smrti bili Isus i 
Marija i u smrtnoj te borbi pomagali, jačali i 
tješili: isprosi i meni tu milost, da na smrtnom 
času junački odbijem bijesne navale nečistoga 
duha i da blaženo umrem. Uzvišeni branitelju 
umirućih, budi mi u pomoći u tom strašnom 
času; isprosi mi milost, da u tvojem naručju 
izustim slatke i utješi jive riječi: Isuse, Marijo 
i Josipe, u ruke vaše predajem tijelo i dušu 
svoju. Amen. 

Devetnica sv. Josipu. 

Moli devet dana uzastopce litanije o sv. Josipu 
i ovu molitvicu: 

U RAZNIM POTREBAMA. 

Zdravo, sveti i preljubezni Josipe! Tebe je 
jedinoga odobrao vječni Otac, da budeš nje- 
govim zamjenikom na zemlji; tebi je povjerio 

jedinorođenoga Sina, koji ti bijaše poslušan. 
Tebi je Duh Sveti povjerio svoju najmiliju 
zaručnicu Mariju, da je čuvaš i braniš od zla, 
te budeš svjedokom neokaljanog života njezi- 
na. Ovom te uzvišenom časti molim, sveti Jo- 
sipe, pomozi mi u svim nevoljama i potreba- 
ma, osobito mi isprosi milost, da Bog odvrati 
od mene ovu nevolju ... i da dade ovu milost 
. . . O sveti Josipe, ne otpusti me bez utjehe, 
ako je to Bogu ugodno; ali — neka se vrši ne 
moja, nego Božja volja. Amen. 

Za devetnicu nisu propisane stalne molitve; a 
može se vršiti u < vako doba godine. — Oprosti: 
300 dana svaki dan devetnice; potpun oprost 
jednom u devetnici ili u osmini. — Pijo IX. 26. 
studenoga 1876. 


Molitva sv. Josipu u listopadu. 

K tebi se, o sveti Josipe, utječemo u svo- 
joj nevolji. (Pošto smo tvoju presvetu zaručni- 
cu za pomoć zamolili, molimo pouzdano i za 
tvoju pomoć.*) Za ljubav, koja te je s neoskvr- 
njenom Djevicom i Bogorodicom vezala, i za 
očinsku ljubav, kojom si Dijete Isusa grlio, 
smjerno te molimo, da baštinu, koju je Isus 
Krist svojom krvlju otkupio, milostivo pogle- 
daš, te našoj nevolji svojom moći u pomoć 
pritečeš. 


* Ove se izostavi, kad se ne moli krunica. 

O brižni čuvaru božanske obitelji, brani 
odabrano potomstvo Isusa Krista. Ne daj, pre- 
dragi oče, da nas okuže zabluda i pokvarenost. 
Budi nam s neba milostiv u pomoći, o naš ja- 
ki zaštitniče, u borbi sa vlašću tmine. Pa kao 
što si nekad Dijete Isusa iz najveće pogibli ži- 
vota izbavio, tako i sada brani svetu Crkvu 
Božju od svih zasjeda neprijateljskih, te nas 
svakoga pojedinoga trajno uzmi pod svoje o- 
krilje, da uzmognemo po tvojem izgledu i s 
tvojom pomoću sveto živjeti, blaženo preminu- 
ti i u nebu vječno blaženstvo zadobiti. Amen. 


Sadržaj i 

Str. 

ŽIVOT SV. JOSIPA: 

1. Dom, rod i krepost sv. Josipa .... 4 

2. Zaruke sv. Josipa 6 

3. Sv. Josip u Betlehemu ....... 12 

4. Sv. Josip s Isusom i Marijom u hramu 

Jerusalemskom . 16 

5. Dolazak svetih triju Kraljeva ..... 19 

6. Sv. Josip bježi u Egipat 21 

7. Sv. Josip izgubi Isusa 26 

8. Josipov život u Nazaretu ...... 30 

9. Smrt sv. Josipa 32 

SV. JOSIP — UZOR I POMOĆ: 

1. Zastupnik Oca nebeskoga ....... 36 

2. Zaštitnik Majke Božje ........ 37 

3. Sv. Josip uzor unutarnjeg i vanjskog života 38 

4. Sv. Josip odvjetnik obitelji, države i sve- 
te Crkve ; .41 

5. Sv. Josip zaštitnik u kušnjama i na času 

smrti 41 

Litanije sv. Josipa 42 

Molitva sv. Josipu za sv. čistoću 44 

Spomeni se 44 

Molitva sv. Josipu za sretnu smrt 45 

Devetnica sv. Josipu (u raznim potrebama) . 45 

Molitva sv. Josipu u listopadu 46 


Snižene cijene! 


Katolička djevojka 
i Katolička majka 

Napisao N. Buljan D. I. 
str. 32. Kršćanska načela 
obrazložena za život dje- 
vojke i majke. Cijena D. 1- 

Svete Rane Isusove 

mala je knjižica, ali zlata 
vrijedna, prevedena je u 
gotovo sve moderne jezike 
i doživjela vrlo mnogo iz- 
danja. Preporučena je od 
samog sv. Oca, a štovatelji 
Srca Isusova objeručke su 
prihvatili ovu knjižicu kao 
dar, što im ga samo nebo 
šalje, da upotpuni pobo- 
žnost Srca Isusova. Pose- 
bno je tu rastumačena 
„krunica milosrđa", za koju 
Isus želi da se raširi po 
cijelom svijetu. Din. 1.— 

Sveta ispovijed 

praktična pouka o ovom 
sakramentu. Cijena D. 1.— 

Dan Gospodnji 

ili svetkovanje nedjelje u 
duhu sv. Crkve Din. 1.— 

Sveta ura 

pred svetootajstvom 

za Kraljevstvo Srca Isusova 
u duši, obitelji i na narodu 
Cijena Din. 1.— 


Sveti Juda Tadej 

moćni zagovornik u velikim 
potrebama str. 32. životopis 
i molitve. Cijena Din. 1— 

l) Gangesovoj Delti 

Sastavio dr. Svetozar Rittig. 
Vrlo zanimjlive putopisne 
crtice. Cijena Din. 1— 

Spasi dušu svoju 

ili uspomena na svete Misi- 
je. U toj se knjižici nalaze 
kratka razmatranja temelj- 
nih istina naše sv. vjere, pa 
će zgodno poslužiti poje- 
dincu kao obnova duha. 
Cijena Din. 1.— 

Vojska Srca Isusova 
proti psovci 

uputa o istoimenom društvu 
te njegova svrha i zadaća 
(služi kao upisnica) 

Cijena Din 1.— 

OPASKA! Sve gore nave- 
dene knjižice naručuju se 
kod Uprave Glasnika Pre- 
sv. Srca Isusova Zagreb 
I. 147. Kod naručaba treba 
novac unaprijed poslati u 
gotovom ili u markama. Za 
poštarinu nadodaj 50 para 
po komadu. Tko naruči sve 
navedene knjižice, njemu je 
poštarina badava. Upozo- 
rujemo, da je naklada ma- 
lena, pa tko želi imati 
koju od tih knjižica neka 
odmah naruči. 




